JY LEES NOU Gaan Beyoncé en Jay Z se paadjies skei?
Ons het dit eers net afgemaak as gerugte, maar al hoe meer bronne begin dit nou bevestig - dit lyk asof Beyoncé en Jay Z se paadjies gaan skei.
Die bron wat met Page Six,The New York Post se skinderblad, gepraat het, beweer die musikantpaartjie het gedink ’n baba kan hul huwelik maak werk. "Hulle het die ou fout gemaak om te dink ’n kind sal alles verander en die oorspronklike vonk weer terugbring, maar dit het nie."
Die nuus kom sowat twee maande ná Beyoncé se suster, Solange, vir Jay Z in ’n hysbak aangeval het. Die video in die hysbak het vinnig oor die internet versprei. Hulle het later in ’n verklaring gesê dat alle gesinne probleme het, en dat hulle dit ook ervaar. "Ons is lief vir mekaar en ons is ’n familie. Ons het dit agter ons gesit en hoop almal sal dieselfde doen."